Ek het ‘n “file” op my rekenaar wat gemerk is met jou naam. Ek bêre al jou skrywe daarin. Ek kry baie pitkos vir die siel daaruit!
Ek wil net eerstens sê baie dankie vir die bediening stukkies wat jy so gereeld vir my stuur. Ek mis nie een om te lees nie, en ek “save” elkeen op my rekenaar vandat jy begin het om te stuur.
Ek is self besig om met ‘n tema oor “Soos jy Glo” vir myself opsommings te maak waarna ek altyd kan terug verwys. En ek besef elke dag dat mense sê hulle glo in God maar hulle het nie ‘n verhouding met Hom en leef nie volgens Sy wil nie. Ek glo die Here sal jou elke dag seën omdat jy so getrou aan hom is.
Pragtige boodskap oor die doop. Ek het dit baie geniet. Die woord wat jy deel, is baie kosbaar vir my. Baie dankie daarvoor.
Ek dank die Here dat ek op die internet op jou webblad afgekom het twee dae gelede, maar so werk onse Here, wanneer ons soek vir antwoord, want ek het dit my gebed gemaak toe ek dit gelees het in Openbaring en vir die Here gevra om aan my te openbaar waar in Sy Woord dit geskrywe staan. En so stuur Hy vir jou, Sakkie, wat ‘n instrument van God is, om vir my die antwoord te gee. Prys Sy Wonderlike Naam, Halleluja. Sy goedertierenheid is tot in ewigheid!
Ek wil net van my laat hoor en wil jou bedank vir al die pragtige boodskappe wat jy so uitstuur aan onder andere my ook.
Dankie so baie vir die verskil wat oom in my huis gemaak het, die verstaanbare manier dat selfs klein kindertjies dit kan verstaan.. en ek GLO dat baie mense met my sal saamstem.